# data[].attributes.body
Rudolf Steiner

# data[].attributes.body
Waldorf-koululiike levisi suhteellisen nopeasti Euroopassa mutta joutui tosin vaikeuksiin Saksan kansallissosialismin kaudella.

Hitlerin Saksassa steinerkoulujen vaikeudet huipentuivat steinerkoulujen kieltämiseen vuonna 1938.

Kuitenkin heti toisen maailmansodan jälkeen alkoi koululiikkeen levittäytyminen myös Euroopan ulkopuolisiin maanosiin. Tosin esimerkiksi Apartheidin ajan Etelä-Afrikassa steinerkoulut joutuivat vaikeuksiin yrittäessään pitää sekä valkoisia että mustia lapsia samassa koulussa.
Nykyään eri puolilla maailmaa toimii jo noin tuhat steinerkoulua ja uusia kouluja perustetaan edelleen.  Suomen ensimmäinen, nykyisin noin tuhannen oppilaan Helsingin Rudolf Steiner -koulu perustettiin 1955.

# data[].attributes.body
Kasvatuksen tehtävä on kehittää sosiaalista tietoisuutta, itsetuntemusta sekä eettistä älykkyyttä kohti aktiivista maailmankansalaisuutta.

Kasvatusta innoittaa kasvavan lapsen havainnointi ja ymmärtäminen.

Pedagoginen lähestymistapa, opetussuunnitelman sisällöt ja materiaalit sekä opetusmetodit vastaavat oppilaiden ikäkautta ja kehitystarpeita.

·        Kasvatuksen tavoite on kohdata oppija fyysisen, emotionaalisen ja kognitiivisen kehityksen vaiheissa.

Kasvatus tarjoaa ravintoa sekä keholliselle, sielulliselle että henkiselle alueelle vaalien oppimisen ja kehityksen käytännöllisiä, esteettisiä ja tiedollisia malleja.

Keskeisiä periaatteita ovat monipuolisten ja olennaisten taitojen hankkiminen sekä monenlaisten kykyjen ja merkityksellisten, myönteisten oppimistaitojen kehittäminen.

Kasvatuksellinen eetos on inklusiivinen ja ei-valikoiva suhteessa sukupuoleen, kansallisuuteen, uskonnollisiin tai muihin uskomuksiin, etniseen tai sosiaaliseen taustaan.

Koulut ja päiväkodit työskentelevät oppilaiden yksilöllisten kykyjen hyväksi, sekä resurssien ja kontekstin salliessa täyttävät lasten ja nuorten muitakin oppimistarpeita.

# data[].attributes.body
Opettaja pyrkii vastaamaan jokaisen lapsen potentiaaliin sekä esille pyrkiviin kykyihin ja kehittyviin ominaisuuksiin.

# data[].attributes.body
Pääasiallinen ero on pedagogiikka. Eroina muihin kouluihin voidaan nähdä:

Lähestymistapa: lähestytään opetettavia asioita kokonaisuudesta käsin.

Alkuopetus: tärkeimpinä asioina pidetään sosiaalisten taitojen kehitystä.

Työtavat: Jakso-opetus läpi koko kouluajan, omien työvihkojen tekeminen osana oppimisprosessia, kerronnan suuri merkitys opettajan opetuksessa.

Oppiaineet: Tavallisten kouluaineiden lisäksi steinerkoulussa on muutama oma oppiaine, kuten eurytmia;

( liikuntataidetta, jossa musiikki ja lausunta muunnetaan liikkeen ja eleen taiteeksi. Sen lisäksi, että eurytmia suo taiteellisen elämyksen, siinä tavoitellaan oman kehon ja liikkeen hallintaa, kehitetään keskittymiskykyä ja tahdon aloitteellisuutta. Se pyrkii siis olemaan näkyvää puhetta tai laulua).

Koulu on valinta. Steinerkoulu on kaikille vanhemmille tietoinen valinta. Sen johdosta koulu on ehkä selkeämmin myös 'meidän juttumme' - asia jota vanhemmat haluavat tukea ja edistää.